钦定古今图书集成/明伦汇编/闺媛典/第102卷 > 皇清八 > 张𫄧妻钱氏〈万氏附〉
## 钦定古今图书集成/明伦汇编/闺媛典/第102卷 > 皇清八 > 张𫄧妻钱氏〈万氏附〉

按《镇江府志》：“钱氏，丹徒人，张𫄧妻。少敏慧，适𫄧数载无出。甲申冬，方孕，婢亦有身。乙酉五月，𫄧携之避兵城西山中。山中男妇多被掠，𫄧夜同妻婢走深处，风雨昏黑达旦，仅行五里，至分流冈。兵突至，迫钱及婢以行，令𫄧牵一犊。钱泣欲死，𫄧慰之，令勿死，以孕为念。钱曰：君得生安虑无妇？有妇安虑不孕？吾苟辱君，又何取于此？孕！” 遂偕婢赴水死。从钱死者，有其嫂万氏。